CELEX: 62020TN0426
Language: mt
Date: 2020-07-08 00:00:00
Title: Kawża T-426/20: Rikors ippreżentat fit-8 ta’ Lulju 2020 – Techniplan vs Il-Kummissjoni

24.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/56
            
         
      Rikors ippreżentat fit-8 ta’ Lulju 2020 – Techniplan vs Il-Kummissjoni
      (Kawża T-426/20)
      (2020/C 279/71)
      Lingwa tal-kawża: it-Taljan
      
         Partijiet
      
      
         Rikorrenti: Techniplan Srl (Roma, l-Italja) (rappreżentanti: R. Giuffrida u A. Bonavita, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha tivverifika u tiddikjara:
      
                  —
               
               
                  il-ksur tal-Artikolu 263 TFUE mill-Kummissjoni Ewropea, billi kisret ir-rekwiżiti formali essenzjali previsti ghall-ħruġ ta’ att li jolqot direttament u individwalment, f’dan il-każ lil Techniplan, billi ma ħaditx inkunsiderazzjoni l-ittra ta’ kontestazzjoni tal-pre-informazzjoni u lanqas l-ittra formali ta’ intimazzjoni skont l-Artikolu 265 TFUE;
               
            
                  —
               
               
                  tipprovdi għal somma li għandha titħallas bħala kumpens għad-dannu għal kull jum ta’ dewmien fl-eżekuzzjoni, li tinkludi l-ispejjeż, id-drittijiet u l-onorarji.
               
            
         Motivi u argumenti prinċipali
      
      Ir-rikors odjern huwa dirett kontra d-deċiżjoni u n-nota ta’ debitu kontestwali tat-28 ta’ Mejju 2020, maħruġa kontra Techniplan s.r.l., li biha intalab il-ħlas ta’ EUR 107 505,66, inkonnessjoni mal-proġett FED/2011/261-985.
      Insostenn tar-rikors, ir-rikorrenti tinvoka l-ksur tal-prinċipji ta’ ċertezza legali u ta’ trasparenza, kif ukoll il-ksur tar-rekwiżiti formali essenzjali. F’dan ir-rigward, issostni:
      
                  —
               
               
                  li r-rapport finali ta’ verifika redatt minn kumpannija privata kien juri serje ta’ diverġenzi u irregolaritajiet fl-eżekuzzjoni tax-xogħolijiet li ġew ribatturi fil-pront mill-kumpannija rikorrenti, li juru numru ta’ ineżattezzi serji inklużi f’dan ir-rapport ta’ verifika.
               
            
                  —
               
               
                  li l-kumpannija rikorrenti pproduċiet id-dikjarazzjonijiet tal-esperti kollha involuti fil-proġett, li ġew prodotti quddiem il-qorti tal-Kongo, li juru l-preżenza effettiva tagħhom fuq il-postijiet tax-xogħol.
               
            
                  —
               
               
                  li l-esperti kienu ġew irrekultati b’mod regolali u mħaddma minn Techniplan fl-eżekuzzjoni tax-xogħolijiet previsti mill-kuntratt.
               
            
                  —
               
               
                  li l-kumpannija rikorrenti ġiet eskluża mill-eżekuzzjoni tal-kuntratt mingħajr ebda raġuni.
               
            
                  —
               
               
                  li l-ħlasijiet ġew ibblokkati mingħajr ma ġew ipprovduti raġunijiet speċifiċi.